157 



52. (Bredam) conservandam. Me multa terrent. Nam ex 

 nimia mora, haud scio an Menelai (regis Angliae) culpa, oc- 

 casiones praeclarae praeterlapsae videntur. Interim Severi 

 (Caesaris) copiae descenderunt, et aliae etiam aliis ex locis 

 confluunt. Quin ipsum etiam 46. 28. 8. 68. 33. 83. 9. (Til- 

 lium) accessurum dicunt. Sic tota belli moles in Venetos 

 (Ordines Belgicos) incumbet. Hoc videlicet Gedeon (rex 

 Sueciae) illis iamdudum praedixit, sed ut sunt praesentium 

 fere tantum curiosi, sic praeclara monita neglexerunt. Ac- 

 cedit dubia Periclis (principis Auraici) valetudo. Insomnia 

 ex curis continua, appetitus propemodum prostratus. Pro- 

 hibeat Deus, ne hic annus ipsi fatalis sit. Inter ipsos Ve- 

 netos (Ordines Belgicos) non ea est rerum agendarum ra- 

 tio, qualem requirit necessitas. Pauci inter illos vera pruden- 

 tia, aut ulla rerum experientia pollent, multum litant ambitioni 

 et privatis studiis. Exactioris iudicii non amant. Quin opt. 

 virum 33. 27. 42. 59. 6. 32. 52. 41. {Joachimi) illum nostrum 

 sub legationis specie in Siciliam (Angliam) mittunt, qui unus 

 inter omnes plurimum laboravit pro Republica. Ostracismi quae- 

 dam species esse videtur, paulo lenior honoratiorque, quam 

 olim apud Athenienses. Sunt alia interna mala. Privatae 

 opes Principibus invidendae, publica egestas. Sed non ta- 

 men tegenda illa sunt, sed iuvandae etiam sociorum res, ex 

 quorum salute non parum nostra quoque dependet. Marcus 

 (rex Galliae) si, ut coepit, perrexerit, ad partes fortius ac- 

 cedet, si in Cimbria (Italia) res feliciter successerint, et in 

 Hispania (Germania) motus saltem aliquis se ostenderit. Sed 

 de his aliisque proxime, volente Deo, plura, cum litteras, 

 quas desideramus ex variis locis, acceperimus. 



Nunc igitur Sereniss:o Regi D:no nostro clementissimo 

 longam vitam et perennem felicitatem vovens, eiusque be- 

 nignitati, Tuaeque Ill:ris Gemtis solitae gratiae me humilime 



